পাঘমান
পাঘমান (পশতু / ফার্সি: پغمان) আফগানিস্তানের রাজধানী কাবুলের কাছে একটি পাহাড়ী শহর। এটি পাঘমান জেলার মূলকেন্দ্র (কাবুল প্রদেশের পশ্চিম অংশে) যার জনসংখ্যা প্রায় ১,২০,০০০ (২০০২ সালের ইউএনএইচসিআর অনুযায়ী)। শহরটিতে প্রধানত পশতুন ও তাজিক জনগোষ্ঠী বেশী দেখা যায়। পাঘমানের বাগানগুলো খুবই চিত্তাকর্ষক এবং তাই শহরটি আফগানিস্তানের বাগান রাজধানী হিসেবে পরিচিত।
শহর-ই-ঘলঘোলা
আফগানিস্তানের রাজধানী কাবুল থেকে ২৩০-২৪০ কিলোমিটার উত্তরপশ্চিমে হিন্দুকুশ ও কো-ই-বাবা পর্বতমালার সংযোগস্থলে অবস্থিত সমুদ্রপৃষ্ঠ থেকে ২৫০০ মিটার বা ৮০০০ ফিট উচ্চতায় অবস্থিত বামিয়ান উপত্যকায় বামিয়ান শহর থেকে ২০ মিনিটের হাঁটা দূরত্বে শহর-ই-ঘলঘোলার ধ্বংসাবশেষটি দেখতে পাওয়া যায়। আশেপাশের অঞ্চল থেকে অনেকখানি উঁচুতে অবস্থিত দুর্গাকার এই শহরটিকে দেখেই বোঝা যায়, শুধুমাত্র সরাসরি লড়াই'এ এই শহরটি দখল করা ছিল কত কঠিন। বাস্তবিকই মোঙ্গলদের হাতে শহরটির পতনের পিছনে ষড়যন্ত্র ও বিশ্বাসঘাতকতার বড় ভূমিকা ছিল।